turjo4nis/wikipedia-bn-dump-20250701 huggingface dataset:
মহামারি রোগ আইন ১৮৯৭

মহামারি রোগ আইন, ১৮৯৭ একটি আইন যা মুম্বাইয়ের (পূর্ব বোম্বাই) ব্রিটিশ ভারতে বিউবনিক প্লেগ মোকাবেলায় প্রথম লাগু করা হয়েছিল।  আইনটি মহামারি রোধের জন্য বিশেষ ক্ষমতা প্রদান করে যা এই রোগের বিস্তার নিয়ন্ত্রণে নিয়ন্ত্রণমূলক ব্যবস্থাগুলি বাস্তবায়নের জন্য প্রয়োজনীয়।

এই আইনটি নিয়মিতভাবে ভারতের বিভিন্ন রোগ যেমন সোয়াইন ফ্লু, কলেরা, ম্যালেরিয়া এবং ডেঙ্গু ব্যধি দমন করতে ব্যবহৃত হয়। ২০১৮ সালে, গুজরাটের একটি অঞ্চলে কলেরা ছড়িয়ে পড়তে শুরু করে, তখন এই আইন প্রয়োগ করা হয়েছিল। ২০১৫ সালে এটি চণ্ডীগড়ের ডেঙ্গু এবং ম্যালেরিয়া মোকাবেলায় ব্যবহৃত হয়েছিল এবং ২০০৯ সালে পুনেতে সোয়াইন ফ্লু প্রতিরোধের জন্য ব্যবহৃত হয়েছিল। ২০২০ সালের মার্চ মাসে, করোনাভাইরাস ২০১৯ রোগের সংক্রমণ আটকাবার  লক্ষ্যে এই আইনটি ভারতজুড়ে কার্যকর করা হচ্ছে।

আইনী বিধান
আইনের ২ নং ধারায় বলা হয়েছে:

তথ্যসূত্র

ভারতের আইন
ভারতে কোভিড-১৯ বৈশ্বিক মহামারি
ইয়ো স্কাই

হলেন একজন জাপানি পেশাদার কুস্তিগির, যিনি তার রিং নাম  ( ) দ্বারা সুপরিচিত। তিনি বর্তমানে ডাব্লিউডাব্লিউইর সাথে সংযুক্ত, যেখানে তিনি ইও শিরাই নামে কুস্তি লড়েন।

তিনি ওয়ার্ল্ড ওয়ান্ডার রিং স্টারডমে তাঁর কুস্তির জন্য সুপরিচিত, যেখানে তিনি ২ বারের ওয়ান্ডার অফ স্টারডম চ্যাম্পিয়ন এবং ৬ বারের আর্টিস্ট অফ স্টারডম চ্যাম্পিয়ন ছিলেন। এছাড়াও তিনি ২ বারের ওয়ার্ল্ড অফ স্টারডম চ্যাম্পিয়ন, উদ্বোধনী এসডাব্লিউএ ওয়ার্ল্ড চ্যাম্পিয়ন, ১ বারের গডেস অফ স্টারডম এবং ১ বারের হাই স্পিড চ্যাম্পিয়ন ছিলেন। তিনি স্টারডমের "টেক্কা" হিসাবে স্বীকৃতি পেয়েছিলেন এবং ২০১৫, ২০১৬ এবং ২০১৭ জোশি পুরোরেসু গ্র্যান্ড প্রাইজ পেয়েছিলেন।

ইও ২০০৭ সালের মার্চ মাসে অভিষেক করেছেন। তিনি বেশ কয়েক বছর ট্যাগ টিম কুস্তিগির হিসাবে কাজ করেছিলেন, তিনি তাঁর বড় বোন মিও শিরাইয়ের সাথে দলবদ্ধ হয়ে তিনি জাপান এবং মেক্সিকো জুড়ে বিভিন্ন পেশাদার কুস্তি প্রচারণায় লড়াই করেছিলেন, টিএলডাব্লিউ ওয়ার্ল্ড ইয়াং নারী ট্যাগ টিম চ্যাম্পিয়নশিপ জয়লাভ করেছিলেন। ২০১০ সালের জুন মাসে, তিনি এবং তার বোন কানার সাথে মিলে তিনজনের একটি দল গঠন করেছিলেন, ইও এই দল থেকে বিচ্ছিন্ন হয়ে স্টারডমে তার একক ক্যারিয়ার শুরু করার পূর্বে এই দলটি পনেরো মাস স্থায়ী হয়েছিল। ইও দ্রুত উক্ত কুস্তি প্রচারণার শীর্ষ তারকাদের একজন হয়ে ওঠেন এবং ২০১৩ সালের এপ্রিল মাসে তিনি এই প্রচারণার শীর্ষ খেতাব ওয়ার্ল্ড অফ স্টারডম চ্যাম্পিয়নশিপ অর্জন করেন, যা তিনি পনেরো মাস ধরে রেখেছিলেন। ইও স্টারডমের হয়ে ২০১১ সালের জুন মাস ২০১৮ সাল পর্যন্ত কাজ করেছেন। অতঃপর তিনি প্রচারণা থেকে পদত্যাগ করে ডাব্লিউডাব্লিউই-এর সাথে একটি চুক্তি স্বাক্ষর করেছেন।

তথ্যসূত্র

বহিঃসংযোগ 

 
 World Wonder রিং স্টারডম প্রোফাইল 
 লুচা লিব্রে এএএ ওয়ার্ল্ড ওয়াইড প্রোফাইল 
 ফুকুমেন ম্যানিয়া প্রোফাইল 
 
 

১৯৯০-এ জন্ম
জীবিত ব্যক্তি
প্রবাসী পেশাদার কুস্তিগির
মুখোশধারী কুস্তিগির
মানি ইন দ্য ব্যাংক বিজয়ী
এনএক্সটি উইমেন্স চ্যাম্পিয়ন
এনএক্সটি উইমেন্স ট্যাগ টিম চ্যাম্পিয়ন
ডাব্লিউডাব্লিউই উইমেন্স চ্যাম্পিয়ন
ডাব্লিউডাব্লিউই উইমেন্স ট্যাগ টিম চ্যাম্পিয়ন
২১শ শতাব্দীর জাপানি পেশাদার কুস্তিগির
হায়দরাবাদ হাজী ই,এ,বি উচ্চ বিদ্যালয়

হায়দরাবাদ হাজী ই,এ,বি উচ্চ বিদ্যালয়  বাংলাদেশের কুমিল্লা জেলায় অবস্থিত একটি বিখ্যাত বিদ্যালয়। এটি বাংলাদেশের অন্যতম একটি সুপ্রাচীন শিক্ষা প্রতিষ্ঠান। এটি কুমিল্লা জেলার হায়দরাবাদ গ্রামে অবস্থিত। স্কুলটি দিবা শাখায়। স্কুলটিতে ৬ষ্ঠ থেকে ১০ম শ্রেণী পর্যন্ত শিক্ষা দেয়া হয়। এস এস সি পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে কুমিল্লা শিক্ষা বোর্ডে সুনাম অর্জন করছে। স্কুলটিতে প্রায় ১০০০ শিক্ষার্থী অধ্যয়ন করে।

তথ্যসূত্র
মসজিদে বনি হারাম

মসজিদে বনি হারাম (আরবি: مسجد بني حرام)। সৌদি আরবের মদিনার অন্যতম মসজিদ। এটি সেই অঞ্চলে দাঁড়িয়ে আছে যেখানে বানি হারাম উপজাতি বাস করত, এবং খন্দকের যুদ্ধের সময় এটি  ক্যাম্প হিসাবে ব্যবহৃত হত। যুদ্ধের আগে একটি পরিখা খননকালে নামাযের জন্য নবী মুহাম্মদ সেখানে থামিয়েছিলেন বলেও মনে করা হয়। অন্যতম সাহাবী জাবির ইবনে আব্দুল্লাহর বাড়ি এখানে ছিল এবং তাঁর ঘরে বহু অলৌকিক ঘটনা সাক্ষী বলে গণ্য হয়।

আরো পড়ুন
 সৌদি আরবের মসজিদের তালিকা

তথ্যসূত্র 

মদিনার মসজিদ
ইসলামি স্থাপত্য
সৌদি আরবের মসজিদ
হ্যামিল্টন ববি

হ্যামিল্টন ববি (মৃত্যু: ১০ ডিসেম্বর ২০১১) একজন ভারতীয় আন্তর্জাতিক ফুটবলার ছিলেন।

ক্যারিয়ার
১৯৯৩ থেকে ২০০০ সাল পর্যন্ত ববি তামিল নাড়ুর হয়ে খেলেছিলেন, যেখানে তিনি দুইবার সন্তোষ ট্রফিতে অধিনায়কের দায়িত্ব করেছিলেন। তিনি রাষ্ট্রপতি কাপে ভারত অনূর্ধ্ব-১৬, ভারত অনূর্ধ্ব-২৩ এবং আন্তর্জাতিক স্তরে ভারতের হয়ে প্রতিনিধিত্ব করেছিলেন।

ব্যক্তিগত জীবন
তিনি সহকর্মী এবং খেলোয়াড় জাভেভিয়ার পিয়াসের ছোট ভাই ছিলেন। তিনি ২০১১ সালের ১০ই ডিসেম্বর তারিখে হৃদরোগে আক্রান্ত হয়ে ৪৪ বছর বয়সে মারা গিয়েছেন।

তথ্যসূত্র

১৯৬০-এ জন্ম
২০১১-এ মৃত্যু
ভারতীয় ফুটবলার
ভারতের আন্তর্জাতিক ফুটবলার
কোচির ক্রীড়াবিদ
কেরলের ফুটবলার
ফুটবল মধ্যমাঠের খেলোয়াড়
১৯৬০-এর দশকে জন্ম
ভারতীয় পুরুষ ফুটবলার
পুরুষ ফুটবল মধ্যমাঠের খেলোয়াড়
গৌরাঙ্গ বিশ্বাস

গৌরাঙ্গ বিশ্বাস (জন্ম: ১৭ ডিসেম্বর ১৯৮৭) একজন ভারতীয় ফুটবলার, যিনি বর্তমানে ঈগলের হয়ে একজন মধ্যমাঠের খেলোয়াড় হিসেবে খেলেন।

বহিঃসংযোগ
 গোল.কমে প্রোফাইল
 
 

ভারতীয় ফুটবলার
১৯৮৭-এ জন্ম
জীবিত ব্যক্তি
কলকাতার ফুটবলার
আই-লিগের খেলোয়াড়
ইস্টবেঙ্গল ক্লাবের খেলোয়াড়
এয়ার ইন্ডিয়া ফুটবল ক্লাবের খেলোয়াড়
ইউনাইটেড এসসির খেলোয়াড়
ফুটবল মধ্যমাঠের খেলোয়াড়
ভারতীয় পুরুষ ফুটবলার
একবিংশ শতাব্দীর ভারতীয় ক্রীড়াবিদ
পুরুষ ফুটবল মধ্যমাঠের খেলোয়াড়
দুলাল বিশ্বাস

দুলাল বিশ্বাস (জন্ম: ১৭ নভেম্বর ১৯৭৩) একজন ভারতীয় ফুটবলার, যিনি কলকাতা ফুটবল লিগের এক মৌসুমে পিয়ারলেস ফুটবল ক্লাবের ম্যানেজারের দায়িত্ব পালন করেছেন।

বহিঃসংযোগ
 দুলাল বিশ্বাস

ভারতীয় ফুটবলার
১৯৭৩-এ জন্ম
জীবিত ব্যক্তি
কলকাতার ফুটবলার
ফুটবল রক্ষণভাগের খেলোয়াড়
ইস্টবেঙ্গল ক্লাবের খেলোয়াড়
ভারতীয় পুরুষ ফুটবলার
পুরুষ ফুটবল রক্ষণভাগের খেলোয়াড়
মোহনবাগান সুপার জায়ান্টের খেলোয়াড়
সাত্তার বশির

সাত্তার বশির (জন্ম: ১৯২৪, মৃত্যুর তারিখ অজানা) একজন ভারতীয় ফুটবলার ছিলেন। তিনি ১৯৪৮ গ্রীষ্মকালীন অলিম্পিকে অংশ নিয়েছিলেন।

তথ্যসূত্র

১৯২৪-এ জন্ম
ভারতীয় ফুটবলার
ভারতের আন্তর্জাতিক ফুটবলার
ভারতের অলিম্পিক ফুটবলার
১৯৪৮ গ্রীষ্মকালীন অলিম্পিকের ফুটবলার
ফুটবল মধ্যমাঠের খেলোয়াড়
১৯৮৭-এ মৃত্যু
ভারতীয় পুরুষ ফুটবলার
পুরুষ ফুটবল মধ্যমাঠের খেলোয়াড়
সমর বন্দ্যোপাধ্যায়

সমর বন্দ্যোপাধ্যায় (৩০শে জানুয়ারি, ১৯৩০ - ২০ আগস্ট ২০২২) প্রাক্তন ভারতীয় ফুটবলার যিনি মেলবোর্নে অনুষ্ঠিত ১৯৫৬ গ্রীষ্মকালীন অলিম্পিকে চতুর্থ স্থান অর্জনকারী ভারত জাতীয় ফুটবল দলের অধিনায়কত্ব করেছিলেন, এটি তার ইতিহাসের সর্বোচ্চ স্তরে সর্বোচ্চ সাফল্য।। তিনি বদ্রু বন্দ্যোপাধ্যায় নামে পরিচিত ছিলেন।

ক্রীড়া জীবন 
সমর ব্যানার্জি পশ্চিমবঙ্গের বালি শহরে জন্মগ্রহণ করেন। পিতা শশাঙ্কশেখর বন্দ্যোপাধ্যায়। ছোটবেলা থেকে পিতার অনুশাসনে পড়াশোনা যেমন করেছেন ফুটবল খেলাও শুরু করেন। এবং ১৯৪৮ সালে "বালি প্রতিভা" নামক একটি তিনি স্থানীয় দলের হয়ে তার ক্রীড়া জীবনের সূচনা করেন। কিছুদিন পরে তিনি "বেঙ্গল নাগপুর রেল" দলে যোগদান করেন। ১৯৫২ সালে, তিনি তৎকালীন ভারতের অন্যতম শক্তিশালী ক্লাব মোহনবাগানে যুক্ত হন এবং দলের অধিনায়ক হিসেবে নির্বাচিত হন, এই দলের হয়ে তিনি ১৯৫৯ সাল পর্যন্ত খেলেছিলেন, তিনি বাংলা দলেরও প্রতিনিধিত্ব করেন, ১৯৫৩ ও ১৯৫৫ সালের সন্তষ ট্রফি জয় করেন। ফুটবল মাঠে তার পারফরম্যান্স শেষ করার পর, সমর ব্যানার্জী বেশ কয়েক বছর ধরে ফুটবল কোচ হিসেবে কাজ করেন, বাংলা দল ১৯৬১ সালে তাঁর কোচিংয়ে সন্তোষ ট্রফি জয় করে। এবং পরে ফুটবল নির্বাচক হিসেবে কাজ করেন।

জাতীয় দল 
১৯৫৬ সালে, সমর বন্দ্যোপাধ্যায় সেই বছরের অলিম্পিক গেমসে ভারতীয় দলের হয়ে খেলেন, যেখানে ভারতীয় দল চতুর্থ স্থান অর্জন করেছিল।  সমর বন্দ্যোপাধ্যায় অলিম্পিকে ভারতীয় দলের অধিনায়ক ছিলেন। এই টুর্নামেন্টে তার নেতৃত্বে দল সফলভাবে টুর্নামেন্টের প্রাথমিক পর্যায়গুলি অতিক্রম করেছিল, কোয়ার্টার ফাইনালে স্বাগতিক অস্ট্রেলিয়াকে পরাজিত করেছিল, কিন্তু সেমিফাইনালে যুগোস্লাভিয়া এবং ব্রোঞ্জ পদকের ম্যাচে বুলগেরিয়ার কাছে পরাজিত হয়েছিল।

সম্মাননা

ভারত
 কলম্বো কাপ: ১৯৫৪

মোহনবাগান
ডুরান্ড কাপ: ১৯৫৩
কলকাতা ফুটবল লিগ: ১৯৫৪, ১৯৫৫, ১৯৫৬, ১৯৫৯
আইএফএ শিল্ড: ১৯৫২, ১৯৫৪, ১৯৫৬
রোভার্স কাপ: ১৯৫৫

ব্যক্তিগত
 মোহনবাগান রত্ন: ২০০৯

মৃত্যু 
সমর (বদ্রু) বন্দ্যোপাধ্যায় অভিনেত্রী তপতী বসুকে (আসল নাম প্রতিমা বসু) বিবাহ করেছিলেন। তিনি আগেই ২০১২ সালের ২২ মে পরলোক গমন করেন। 
সমর বন্দ্যোপাধ্যায় করোনায় আক্রান্ত হওয়ার কারণে ২০২২ সালের ২৭ জুলাই তাকে বাঙ্গুর হাসপাতালে ভর্তি করা হয়, কিন্তু শারীরিক অবস্থার আরও অবনতি ঘটলে এসএসকেএম হাসপাতালে স্থানান্তরিত করা হয়। তিনি প্রায় ২৪ দিন মৃত্যুর সাথে লড়াই করে, ২০ আগস্ট ২০২২ তারিখে হাসপাতালেই মৃত্যুবরণ করেন। মৃত্যুকালে তার বয়স হয়েছিল ৯২ বছর।

তথ্যসূত্র

ভারতীয় ফুটবলার
১৯৩২-এ জন্ম
২০২২-এ মৃত্যু
হাওড়া জেলার ব্যক্তি
মোহনবাগান এসির খেলোয়াড়
পশ্চিমবঙ্গের ফুটবলার
ভারতের অলিম্পিক ফুটবলার
ভারতের আন্তর্জাতিক ফুটবলার
১৯৫৬ গ্রীষ্মকালীন অলিম্পিকের ফুটবলার
কলকাতা বিশ্ববিদ্যালয়ের প্রাক্তন শিক্ষার্থী
ফুটবল ফরোয়ার্ড
১৯৩০-এ জন্ম
ভারতে কোভিড-১৯ বৈশ্বিক মহামারিতে মৃত্যু
হাওড়ার ব্যক্তি
ভারতীয় পুরুষ ফুটবলার
মোহনবাগান সুপার জায়ান্টের খেলোয়াড়
পুরুষ ফুটবল ফরোয়ার্ড
পিটার কারভালহো

পিটার কারভালহো (জন্ম: ১৯৮০) হলেন একজন ভারতীয় ফুটবল খেলোয়াড়। যিনি একজন মধ্যমাঠের খেলোয়াড় হিসেবে খেলেন।

ক্লাব ক্যারিয়ার
২০১৫ সালের জুলাই মাসে কারভালহোকে ইন্ডিয়ান সুপার লিগে ক্লাব কেরল ব্লাস্টার্স দলে নিয়েছিল।

আন্তর্জাতিক
২০১১ সালের ১০শে জুলাই তারিখে, কারভালহো মালদ্বীপের বিরুদ্ধে ভারতের হয়ে প্রথম ম্যাচ খেলেন।

তথ্যসূত্র

বহিঃসংযোগ
 
 the-aiff.com-এ পিটার কারভালহো
 
 
 গোল.কমে পিটার কারভালহো 

গোয়ার ফুটবলার
১৯৮০-এ জন্ম
জীবিত ব্যক্তি
ভারতীয় ফুটবলার
আই-লিগের খেলোয়াড়
ডেম্পো এসসি খেলোয়াড়
ভারতের আন্তর্জাতিক ফুটবলার
কেরল ব্লাস্টার্স ফুটবল ক্লাবের খেলোয়াড়
ফুটবল মধ্যমাঠের খেলোয়াড়
ভারতীয় পুরুষ ফুটবলার
একবিংশ শতাব্দীর ভারতীয় ক্রীড়াবিদ
পুরুষ ফুটবল মধ্যমাঠের খেলোয়াড়
আন্দ্রাদে এল ইদোলো

মানুয়েল আলফোনসো আন্দ্রাদে অরোপেজা (জন্ম: ৩ নভেম্বর ১৯৮৯) হলেন একজন মেক্সিকোর পেশাদার কুস্তিগির, যিনি বর্তমানে ডাব্লিউডাব্লিউইর সাথে সংযুক্ত। তিনি ডাব্লিউডাব্লিউই-এ আন্দ্রাদে নামে কুস্তি লড়ছেন।

আন্দ্রাদে হচ্ছেন তৃতীয় প্রজন্মের একজন পেশাদার কুস্তিগির। তার ১৪তম জন্মদিনের এক মাস আগে তিনি পেশাদার কুস্তি-এ অভিষেক করেছিলেন এবং ব্রিলিয়ান্তে জুনিয়র (তার বাবা ব্রিলিয়ান্তে প্রসঙ্গে) নামে কাজ করেছিলেন। তিনি প্রায় আট বছরের মেয়াদে কনসেজো মুন্ডিয়াল ডি লুচা লিব্রে (সিএমএলএল)-এর জন্য লা সোমব্রা () নামে কাজ করার জন্য পরিচিত। সিএমএলএল-এ, তিনি ২০০৭ সালে টরনেও গ্রান আল্টারনেটিভা প্রতিযোগিতা, ২০১১ সালে ইউনিভার্সাল চ্যাম্পিয়নশিপ এবং এক পর্যায়ে তিনি ট্রিপল চ্যাম্পিয়ন ছিলেন; মেক্সিকান ন্যাশনাল ট্রায়োস চ্যাম্পিয়নশিপ, এনডাব্লিউএ ওয়ার্ল্ড হিস্টোরিক ওয়েলটারওয়েট চ্যাম্পিয়নশিপ এবং একই সাথে সিএমএলএল ওয়ার্ল্ড ট্যাগ টিম চ্যাম্পিয়নশিপ ধারণ করেছেন। তিনি নিউ জাপান প্রো-রেসলিংয়ের হয়েও কুস্তি লড়েছেন, যেখানে তিনি আইডাব্লুজিপি আন্তঃমহাদেশীয় চ্যাম্পিয়নশিপ জয়লাভ করেছিলেন। লা সোমব্রা নামে কাজ করার সময়, আন্দ্রাদে লস ইনগোবার্নেবলস ("অশাসনীয়") কুস্তি দলের অন্যতম প্রতিষ্ঠাতা সদস্য ছিলেন এবং আটলান্টিসের কাছে তার নিজের মুখোশ হারের পূর্ব পর্যন্ত তিনি লুচা দে আপুয়েস্তাস ম্যাচে এল ফেলিনো, অলিম্পিকো এবং ভোলাদোর জুনিয়র পরাস্ত করে তাদের মুখোশ জয়লাভ করেছেন। তিনি ২০১৫ সালে ডাব্লিউডাব্লিউই-এর সাথে একটি চুক্তি স্বাক্ষর করেছিলেন এবং ডাব্লিউডাব্লিউই-এর তৎকালীন উন্নয়নমূলক ব্র্যান্ড ডাব্লিউডাব্লিউই এনএক্সটি ব্র্যান্ডে কুস্তি করেছেন, যেখানে তিনি আন্দ্রাদে "সিয়েন" আলমাস নামে কুস্তি করেছেন। তিনি এনএক্সটি-এ এনএক্সটি চ্যাম্পিয়নশিপ জয়লাভ করেছিলেন।

প্রারম্ভিক জীবন 
মানুয়েল আলফোনসো আন্দ্রাদে অরোপেজা ১৯৮৩ সালের ৩রা নভেম্বর তারিখে মেক্সিকোর দুরাঙ্গোর গোমেজ পালাসিওতে জন্মগ্রহণ করেছেন। তিনি হোসে আন্দ্রাদে সালাসের পুত্র, যিনি একজন কুস্তিগির ছিলেন এবং ব্রিলিয়ান্তে সিনিয়র নামে সুপরিচিত। তিনি লুচা লিব্রে-এ প্রতিযোগিতা করার জন্য আন্দ্রাদে পরিবারের তৃতীয় প্রজন্মের অংশ হয়েছিলেন। তার দাদা জোসে আন্দ্রাদে, "এল মোরো" নামে কুস্তি করেছিলেন, তার বাবা ব্রিলিয়ান্তে নামে, তার চাচা দিয়াঁতে/মোরো তৃতীয় (সার্জিও আন্দ্রাদে), জাফিরো/পেন্টাগনসিতো (আসল নামটি অজানা), কেভিন (জুয়ান আন্দ্রাদে), এস্পান্তো জুনিয়র/পেন্টাগন (জিসাস আন্দ্রাদে), এস্পিরিতু ম্যাজিকো (হুয়ান আন্দ্রাদে) এবং তার এক চাচাতো ভাই বর্তমান এস্পান্তো জুনিয়র (আসল নামটি অজানা) নামে কাজ করেছেন। লুচা লিব্রে-এর গোপনীয় প্রকৃতির কারণে, যেখানে মুখোশধারী কুস্তিগিরদের আসল নাম প্রায়শই প্রকাশ করা হয় না, আন্দ্রাদের আরও কয়েকজন ভাই বোন পেশাদার কুস্তিগির হিসেবে কাজ করেছেন।

তথ্যসূত্র

বহিঃসংযোগ 

 
 
 
 
 

১৯৮৯-এ জন্ম
জীবিত ব্যক্তি
মেক্সিকীয় পুরুষ পেশাদার কুস্তিগির
এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
এনএক্সটি চ্যাম্পিয়ন
প্রবাসী পেশাদার কুস্তিগির
মুখোশধারী কুস্তিগির
২১শ শতাব্দীর পেশাদার কুস্তিগির
২১শ শতাব্দীর মেক্সিকীয় পেশাদার কুস্তিগির
ডাব্লিউডাব্লিউই কুস্তিগীর
আরুয়া ইউনিয়ন

আরুয়া বাংলাদেশের মানিকগঞ্জ জেলার অন্তর্গত শিবালয় উপজেলার একটি ইউনিয়ন।

প্রশাসনিক কাঠামো 
আরুয়া ইউনিয়ন শিবালয় উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম শিবালয় উপজেলার আওতাধীন

জনসংখ্যার উপাত্ত 
২০১১ সালের আদমশুমারি অনুযায়ী আরুয়া ইউনিয়নের মোট জনসংখ্যা ১৮,৩০৫ জন।

জনপ্রতিনিধি 

 বর্তমান চেয়ারম্যান: জনাব মো: আখতারুজ্জামান খান মাসুম

আরও দেখুন 
 শিবালয় উপজেলা
 মানিকগঞ্জ জেলা

তথ্যসূত্র

বহিঃসংযোগ 

শিবালয় উপজেলার ইউনিয়ন
শান্তি হীরানন্দ

শান্তি হিরানন্দ (১৯৩২ - ১০ এপ্রিল ২০২০) একজন ভারতীয় কণ্ঠশিল্পী, শাস্ত্রীয় সংগীতশিল্পী, লেখক  এবং গজল গায়ক হিসাবে তাঁর দক্ষতার জন্য খ্যাতিমান ছিলেন । তিনি ছিলেন   প্রখ্যাত গজল সংগীতশিল্পী বেগম আক্তারের জীবনী অবলম্বনে বেগম আক্তার: দ্য স্টোরি অফ মাই আম্মি বইটির লেখক  ছিলেন।

জীবনী 
১৯৩৩ সালে লখনৌতে (বর্তমানে ভারতের উত্তর প্রদেশে অবস্থিত ) সিন্ধি ব্যবসায়ী পরিবারে জন্মগ্রহণ করেন। শান্তি হিরানন্দ লখনৌর ভাটখণ্ডে সংগীত ইনস্টিটিউটে শিক্ষা গ্রহণ করেছেন।  পরে যখন তার বাবা ১৯৪০-এর দশকে তার ব্যবসার স্থান পরিবর্তন করেন  তিনি লাহোরে চলে আসেন।  

১৯৪৭ সালে অল ইন্ডিয়া রেডিও লাহোরে তাঁর প্রথম সংগীতের অনুষ্ঠান  ছিল। যখন তার পরিবার ১৯৪৭ সালে ভারত বিভাগের পরে ভারতে ফিরে এসেছিল,  তখন তিনি রামনপুরের ওস্তাদ আইজাজ হুসেন খানের অধীনে লখনৌতে তাঁর সংগীত প্রশিক্ষণ চালিয়ে যান।  ১৯৫২ সালে একটি রেডিও স্টেশনের একজন কর্মকর্তা তাকে বেগম আক্তারের অধীনে প্রশিক্ষণের পরামর্শ দেন।   ১৯৫৭ সালে তিনি বেগম আখতারের অধীনে  ঠুংরি, দাদরা এবং গজল গাওয়ার প্রশিক্ষণ শুরু করেন এবং  এই সম্পর্ক ১৯৭৮ সালে বেগম আখতারের মৃত্যু অবধি চলতে থাকে; তাদের এই সম্পর্কের কাহিনীটি হীরানন্দ লিখিত  বই, বেগম আক্তার: দ্য স্টোরি অফ মাই আম্মি, ২০০৫ সালে প্রকাশিত হয়েছিল।  

২০০৭  সালে ভারত সরকার  হিন্দুস্তানী সংগীতে  তার অবদানের জন্য তাকে চতুর্থ সর্বোচ্চ বেসামরিক সম্মান, পদ্মশ্রীতে ভূষিত করে ।  তার কিছু উপস্থাপনা সংকলিত হয়েছে এবং একটি অডিও সিডি হিসাবে প্রকাশিত হয়েছে,  মিউসিক টুডে  দ্বারা এক্সপ্রেসান অফ মিউসিক । তিনি লখনউতে থাকতেন এবং গায়ক বেগম আখতারের স্মরণে আখতারের লখনউয়ের  বাড়িটিকে যাদুঘরে রূপান্তরিত করতে তার ভক্ত দল, বেগম আক্তার অ্যাডমায়ারার গ্রুপের (বিএএজি ট্রাস্ট) প্রচেষ্টার সাথে যুক্ত ছিলেন।  তিনি তার জীবনের শেষ দশকগুলিতে দিল্লির ত্রিবেণী কলা সংগমে সংগীত শিখিয়েছিলেন। 

২০২০ সালের ১০ এপ্রিল শান্তি হীরানন্দ ভারতের গুরুগ্রামে মারা যান।

গ্রন্থ-পঁজী

আরো দেখুন 

 বেগম আখতার

তথ্যসূত্র 

২১শ শতাব্দীর ভারতীয় গায়ক
২১শ শতাব্দীর ভারতীয় গায়িকা
২০শ শতাব্দীর ভারতীয় গায়িকা
২০২০-এ মৃত্যু
হিন্দুস্তানি সঙ্গীতশিল্পী
ঠুমরী
ভারতীয় গজল গায়ক
ভারতীয় মহিলা গজল গায়ক
জন্মের বছর অনুপস্থিত
শিল্পকলায় পদ্মশ্রী প্রাপক
১৯৩২-এ জন্ম
সংগীত নাটক অকাদেমি পুরস্কার প্রাপক
২০শ শতাব্দীর ভারতীয় সঙ্গীতশিল্পী
মহাদেবপুর ইউনিয়ন, শিবালয়

মহাদেবপুর বাংলাদেশের মানিকগঞ্জ জেলার অন্তর্গত শিবালয় উপজেলার একটি ইউনিয়ন।

আয়তন

প্রশাসনিক কাঠামো 
মহাদেবপুর ইউনিয়ন শিবালয় উপজেলার আওতাধীন একটি ইউনিয়ন পরিষদ।  জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম শিবালয় উপজেলার আওতাধীন

জনসংখ্যার উপাত্ত 
২০১১ সালের আদমশুমারি অনুযায়ী মহাদেবপুর ইউনিয়নের মোট জনসংখ্যা ২১,১৫৩ জন।

শিক্ষা

যোগাযোগ ব্যবস্থা

জনপ্রতিনিধি  

 বর্তমান চেয়ারম্যান: জনাব আবু জাহিদ মোহাম্মদ মাহমুদুল আমিন

আরও দেখুন 
শিবালয় উপজেলা
মানিকগঞ্জ জেলা

তথ্যসূত্র

বহিঃসংযোগ 

শিবালয় উপজেলার ইউনিয়ন
ভবানী বণিক

ভবানী বণিক ছিলেন অষ্টাদশ শতাব্দীর একজন বাঙালি কবিয়াল।

জীবনী
তাঁর জন্মস্থান অবিভক্ত বর্ধমান জেলার সাতগেছে গ্রামে। ভবানী বেনে নামেই সর্বাধিক পরিচিত ছিলেন। পেশায় তিনি ছিলেন গন্ধবণিক, ব্যবসায়িক কারণে কলকাতায় বাস করতেন। স্বভাবকবি ভবানী বণিক মুখে মুখে গান রচনা করতে পারতেন। তিনি একটি কবির দলও গঠন করেন। কবিগানে তাঁর অন্যতম প্রতিপক্ষ ছিলেন নিত্যানন্দ বৈরাগী বা নিতাই বৈরাগী। এই দু-দলের প্রতিযোগীতাকে লোকে বাঘ-মহিষের লড়াই বলত। কবি গান ছাড়াও তিনি বেশ কিছু কৃষ্ণবিষয়ক ও শ্যামা বিষয়ক গান রচনা করেছিলেন। তার দলে রাম বসু (কবিয়াল) গান বেধেছেন। এর বাইরে তিনি বহু সখীসংবাদ ও নানা ধরনের ভক্তিগীতি রচনা করেছিলেন। দুর্গাদাস লাহিড়ি সম্পাদিত 'বাঙালির গান' গ্রন্থে এনার গান পাওয়া যায়।

তথ্যসূত্র

বাঙালি কবি
বাংলা ভাষার কবি
বাঙালি কবিয়াল
সিয়েরা লিওনে কোভিড-১৯ এর বৈশ্বিক মহামারি

2019-20 এর করোনভাইরাস মহামারিটি 2020 সালের 31 মার্চ সিয়েরা লিওনে সনাক্ত হয়েছিল বলে জানা যায়।

পটভূমি 
2020 সালের 12 জানুয়ারী, বিশ্ব স্বাস্থ্য সংস্থা (ডাব্লুএইচও) নিশ্চিত করেছে যে চীনের হুবেই প্রদেশের ওহান সিটিতে লোকের একটি ক্লাস্টারে একটি নবেল করোনভাইরাস শ্বাসকষ্টের কারণ ছিল, যা ডাব্লুএইচওকে 31 ডিসেম্বর 2019 এ রিপোর্ট করা হয়েছিল। 

COVID-19-র ক্ষেত্রে মৃত্যুর অনুপাত 2003 এর সারসের তুলনায় অনেক কম ছিল, তবে সংক্রমণটি উল্লেখযোগ্য পরিমাণে বেড়েছে, উল্লেখযোগ্যভাবে মোট মৃতের সংখ্যা রয়েছে।

২০২০ মার্চ 
সিয়েরা লিওনের রাষ্ট্রপতি 31 মার্চ দেশটির করোনভাইরাস রোগের প্রথম আক্রান্ত  ব্যক্তির কথা নিশ্চিত করেছেন, একজন ৩৭ বছর বয়সী ব্যক্তি যিনি ১৬ মার্চ ফ্রান্স থেকে ভ্রমণ করেছিলেন এবং তখন থেকেই তিনি আইসোলেশন এ ছিলেন।

২০২০ এপ্রিল 
১ এপ্রিল সিয়েরা লিওন দ্বিতীয় আক্রাতের বিষয়টি নিশ্চিত করেছে। যে কখনো প্রথম আক্রান্ত ব্যক্তির সংস্পর্শে আসেন নি ।  সরকার ৫ এপ্রিল থেকে 3 দিনের লকডাউন ঘোষণা করেছে। 

৪ এপ্রিল, আরও দু'টি করনা আক্রান্ত নিশ্চিত হয়  এবং আরও দুটি শনাক্ত  হয় ৫ এপ্রিল মোট ৬ জন এ পৌঁছায়  ৬  এপ্রিল নতুন করে কেউ আক্রান্ত  হয়নি। l৭ এপ্রিল এ ও কোনো নতুন কেও আক্রান্ত হয়নি ।205 জন লোককে পৃথক অবস্থায় রাখা হয়েছে, ৪  এপ্রিল আক্রান্ত সংখ্যা ৩১১ জন এ দাঁড়ায়।

৩ দিনের লকডাউন শেষ হওয়ার পরে ৯ এপ্রিল সরকার অতিরিক্ত ব্যবস্থা গ্রহণের ঘোষণা দেয়। প্রাথমিকভাবে ১৪ দিনের ব্যবধানে সমস্ত আন্তঃজেলা ভ্রমণকে সীমাবদ্ধ করা হয়ে। রাত ৯ টা হতে সকাল ৬ টা পর্যন্ত কারফিউ জারি করা হয় , দৈনন্দিন প্রয়োজনীয় জিনিস এর দোকান খোলা রাখার নির্দেশ দেওয়া হয় এবং খুব প্রয়োজন ব্যতীত ঘর থেকে বের না হওয়ার নির্দেশ দেওয়া হয়।। সবাইকে মুখোশ  লাগানোর নির্দেশ হয় বিশেষ করে জনসাধারণ এর ভিড়ে  ।

প্রতিক্রিয়া 
২৫ শে মার্চ, দেশের প্রথম করনা আক্রান্ত নিশ্চিত হওয়ার আগেই সরকার ১২ মাসের জরুরি অবস্থা ঘোষণা করেছিল। 

আদেশে প্রবেশ  এবং ধর্মীয় সমাবেশ নিষিদ্ধ ছিল। তিন দিনের লকডাউনটি ৫ এপ্রিল শুরু করার ঘোষণা দেওয়া হয়েছিল। 

মহামারি নিয়ে সিয়েরা লিওন কে সহায়তা করার জন্য বিশ্বব্যাংক $ ৭.৫ মিলিয়ন অনুদানের ঘোষণা করেছে।

তথ্যসূত্র 

দেশ অনুযায়ী কোভিড-১৯ বৈশ্বিক মহামারি
আফ্রিকায় কোভিড-১৯ এর বৈশ্বিক মহামারি
নিত্যানন্দ বৈরাগী

নিত্যানন্দ বৈরাগী (১৭৫১-১৮২১) হলেন একজন খ্যাতনামা বাঙালি কবিয়াল। তিনি নিতাই বৈরাগী নামে সুপরিচিত ছিলেন।

জীবনী

নিত্যানন্দ হুগলী জেলার চন্দননগরে জন্মগ্রহণ করেন। প্রথম জীবনে তিনি ডুগডুগি বাজিয়ে গান গেয়ে ভিক্ষান্নে জীবিকা নির্বাহ করতেন। তাঁর কবিগানের দলের নাম ছিল নিতে বৈরাগীর দল। এই দলের জন্য গান লিখতেন গৌর কবিরাজ ও নবাই ঠাকুর। তিনি নিজেও গান রচনা করতেন। কবিগান গেয়ে তিনি যশ ও অর্থ উপার্জন করেন। গানের লড়াইয়ে তাঁর প্রধান প্রতিদ্বন্দ্বী ছিলেন ভবানী বণিক। কবি গান ছাড়াও তিনি বেশকিছু প্রণয় সঙ্গীত রচনা করেছিলেন। দুর্গাদাস লাহিড়ি সম্পাদিত বাঙালির গান গ্রন্থে তার গানের উল্লেখ আছে। ১৮২১ খ্রিষ্টাব্দে পূজার সময় তিনি কাশিমবাজার রাজদরবারের গানের আসরে যোগদান করেন ও রোগাক্রান্ত হয়ে সেখানেই মৃত্যুবরণ করেন। মৃত্যুর পর তাঁর তিন পুত্র জগৎচন্দ্র, রামচন্দ্র এবং প্রেমচন্দ্র কবির দল গঠন করেছিলেন। কবিয়াল রামা নন্দী ছিলেন তার শিষ্য। নিত্যানন্দ চন্দননগরে একটি মন্দির প্রতিষ্ঠা করেছিলেন।

তথ্যসূত্র

১৭৫১-এ জন্ম
১৮২১-এ মৃত্যু
বাঙালি কবি
বাংলা ভাষার কবি
বাঙালি কবিয়াল
অন্নপূর্ণার মন্দির

অন্নপূর্ণার মন্দির হল একটি বাংলা সামাজিক চলচ্চিত্র যা নরেশ মিত্র পরিচালনা করেন। এই চলচ্চিত্রটি নিরুপমা দেবীর অন্নপূর্ণার মন্দির উপন্যাস অবলম্বনে তৈরি হয়েছিল। এই চলচ্চিত্রটি ৬ আগস্ট ১৯৫৪ সালে চিত্রমন্দির ব্যানারে মুক্তি পেয়েছিল এবং ১৯৫৪ সালে ২ য় জাতীয় চলচ্চিত্র পুরস্কার লাভ করে। এই চলচ্চিত্রটির মুখ্য চরিত্রে অভিনয় করেন সুচিত্রা সেন, উত্তম কুমার, সাবিত্রী চট্টোপাধ্যায়, অনুপ কুমার এবং তুলসী চক্রবর্তী।

কাহিনী 
রামশঙ্কর একজন গরিবলোক, যিনি তাঁর দুই মেয়ে নিয়ে থাকেন। তার বড় মেয়ে একটি যুবককে ভালবাসে কিন্তু তিনি তার মেয়ের বিবাহের ব্যবস্থা করলেন একজন বৃদ্ধের সাথে বিশাল যৌতুক দিয়েছিলেন। শীঘ্রই তিনি বিধবা হয়ে ঘরে ফিরে আসেন। সামাজিক অভিশাপের কারণে সে আত্মহত্যা করে।

শ্রেষ্ঠাংশে 
 উত্তম কুমার
 সুচিত্রা সেন
 সাবিত্রী চট্টোপাধ্যায়
 শোভা সেন
 অনুপ কুমার
 নরেশ মিত্র
 তুলসী চক্রবর্তী
 জীবন বোস
 মলিনা দেবী
 মিহির ভট্টাচার্য
 নিভানানি দেবী
 তারা ভাদুড়ি
 মিতা ভট্টাচার্য

তথ্যসূত্র

বহিঃসংযোগ 
 

১৯৫৪-এর চলচ্চিত্র
নরেশ মিত্র পরিচালিত চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
১৯৫০-এর দশকের বাংলা ভাষার চলচ্চিত্র
ভারতীয় উপন্যাস অবলম্বনে চলচ্চিত্র
ভারতীয় সাদাকালো চলচ্চিত্র
ভারতীয় প্রণয়ধর্মী নাট্য চলচ্চিত্র
আন্তর্জাতিক পর্বত জাদুঘর

আন্তর্জাতিক পর্বত জাদুঘর (আইএনএম) নেপালের পোখরায় অবস্থিত একটি জাদুঘর।

বিবরণ 
প্রতিবছর সত্তর হাজারেরও বেশি দেশী ও আন্তর্জাতিক পর্যটক আন্তর্জাতিক পর্বত জাদুঘর (আইএমএম) পরিদর্শন করেন। এই জাদুঘরটি বিশ্বজুড়ে পর্বত এবং পর্বতারোহণ সম্পর্কিত অতীত ও বর্তমান ঘটনাবলীর রেকর্ড, নথি প্রদর্শন করে। জাদুঘরে তিনটি প্রধান প্রদর্শনী হল রয়েছে: মহা হিমালয়ের হল, খ্যাতি হল এবং বিশ্ব পর্বতমালার হল। এছাড়া জাদুঘরের অভ্যন্তরে নেপালি জনগণের ঐতিহ্যবাহী সংস্কৃতি এবং মূল্যবোধ উপস্থাপনের প্রয়াসে, বিখ্যাত শিখর, বিখ্যাত পর্বতারোহীদের বর্ণনা, পাহাড়ী মানুষের সংস্কৃতি ও জীবনধারা, ভূতত্ত্বসহ উদ্ভিদ এবং প্রাণীজগত ইত্যাদি তুলে ধরে প্রদর্শনীর ব্যবস্থা করা হয়েছে।

চিত্রশালা

আরো দেখুন 
 নেপালের জাদুঘরের তালিকা

তথ্যসূত্র 

পোখরা
নেপালের জাদুঘর
নেপালে পর্বতারোহণ
১৯৭৩-এ নেপালে প্রতিষ্ঠিত
রূপচাঁদ পক্ষী

রূপচাঁদ পক্ষী (১৮১৫ — ১৮৯০) ছিলেন একজন বাঙালি পাঁচালীকার, টপ্পা ও ঢপ গান রচয়িতা। তাঁর আসল নাম রূপচাঁদ দাস।

জীবনী
রূপচাঁদের আদি নিবাস ছিল উড়িষ্যা। তাঁর পিতা গৌরহরি দাস চাকরিসূত্রে কলকাতায় বসবাস করতেন। ছোটবেলা থেকে সঙ্গীতের প্রতি রূপচাঁদ বিশেষভাবে অনুরক্ত ছিলেন। তিনি নানা ধরনের গান রচনা করতেন। এই সকল গানের ভনিতায় তিনি 'পক্ষী' বা 'খগরাজ' নাম ব্যবহার করতেন। পক্ষী নামে খ্যাতি লাভ করায় তিনি তাঁর গাড়িটিকে পক্ষীর আকার দিয়েছিলেন। কলকাতায় পক্ষীর জাতিমালা নামক একটি পাঁচালির দল তিনি তৈরি করেন, এবং নাচগানের আসরে তাঁর দলের শাস্ত্ররসাত্মক ও বিদ্রুপাত্মক সঙ্গীতের কদর ছিল। বেশিরভাগ সময় তিনি সমসাময়িক বিষয়ের উপর ভিত্তি করে পাঁচালি বাঁধতেন। এর পাশাপাশি আগমনী, বিজয়গান, বাউল, দেহতত্ত্ব এবং টপ্পা গান রচনা করেছেন। তাঁর দলের সদস্যরা বিভিন্ন পক্ষীর সাজ পরে আসরে নামতেন। বাগবাজারের ধনী শিবকৃষ্ণ মুখোপাধ্যায় তার পৃষ্ঠপোষক ছিলেন, ফলে এই দলের সদস্যরা গঞ্জিকাসেবনে অভ্যস্ত হন।

তথ্যসূত্র

১৮১৫-এ জন্ম
১৮৯০-এ মৃত্যু
বাঙালি কবি
বাংলা ভাষার কবি
ভিরুমান্ডি

ভিরুমান্ডি () হচ্ছে ২০০৪ সালে মুক্তিপ্রাপ্ত একটি তামিল সহিংসতাবাদী নাট্য চলচ্চিত্র যেটির রচনা এবং পরিচালনা করেছিলেন কমল হাসন, কমল ছিলেন চলচ্চিত্রটির সহ-সম্পাদক এবং তিনি চলচ্চিত্রটি প্রযোজনা করা সহ "ভিরুমান্ডি" চরিত্রে অভিনয়ও করেছিলেন। চলচ্চিত্রটির কাহিনী দুইজন অপরাধীর কারাজীবন নিয়ে, একজন হচ্ছে কোটালা তেবর যে যাবজ্জীবন কারাদন্ডাদেশ পেয়েছে আর আরেকজন ভিরুমান্ডি তেবরকে নিয়ে যে মৃত্যুদণ্ডাদেশ পেয়েছে। অপরাধী দুজন নিজেদের অপরাধ নিয়ে আফসোস করে এবং বর্ণনা করে যে কীভাবে তারা তাদের জীবন ধ্বংস করেছে। অভিনেতা পশুপতি ছিলেন কোটালা চরিত্রে।

চলচ্চিত্রটিতে বিভিন্ন গুরুত্বপূর্ণ চরিত্রে ছিলেন অভিরামী, রোহিনী, নছর, নেপোলিয়ন দুরাইস্বামী এবং শানমুগারাজন। চলচ্চিত্রটির গানগুলোর সুর এবং আবহ সঙ্গীত পরিচালনা করেছিলেন ইলাইয়ারাজা। চলচ্চিত্রটি ব্যবসাসফল ছিলো।

অভিনয়ে 
কমল হাসন - ভিরুমান্ডি তেবর
অভিরামী - অন্নলক্ষ্মী
পশুপতি - কোটালা তেবর
নেপোলিয়ন দুরাইস্বামী - নাল্লামা নাইকার
রোহিনী - এ্যাঞ্জেলা কাদামাদু
শানমুগারাজন - ডেপুটি জেলার পায়াক্কামান
নছর - চীফ জেলার জয়ন্ত
এস. এন. লক্ষ্মী - ভিরুমান্ডির দাদী
পিরামিড নেতারাজ - এ্যাডভোকেট বৈদ্যনাথ

প্রযোজনা
চলচ্চিত্রটির নাম প্রথমে 'সান্ডিয়ার' রাখার কথা ভাবা হলেও পরে ভিরুমান্ডিতে পরিবর্তন করা হয়।

জাল্লিকাট্টুর (ষাঁড়ের লড়াই) জন্য প্রশিক্ষণপ্রাপ্ত ষাঁড় ব্যবহার করা হয়েছিলো এবং শুটিং ভেন্যুতে নুয়েন্ডু ম্যাশিন রাখা হয়েছিলো। কমল হাসন কিছু সমস্যার কারণে শুটিং মাদুরাই থেকে চেন্নাইতে স্থানান্তর করেছিলেন।

চিত্রগ্রাহক কেশব প্রকাশ যিনি পরিচালক রবি কে. চন্দ্রনের সহকারী হিশেবে কাজ করতেন তাকে কমল হাসন নিজে এই চলচ্চিত্রের চিত্রগ্রহণের জন্য নির্বাচন করেছিলেন।

তথ্যসূত্র

বহিঃসংযোগ
 

তামিল ভাষার চলচ্চিত্র
২০০৪-এর চলচ্চিত্র
২০০০-এর দশকের তামিল ভাষার চলচ্চিত্র
ভারতীয় অপরাধ নাট্য চলচ্চিত্র
ভারতীয় অরৈখিক আখ্যান চলচ্চিত্র
কারাগারের পটভূমিতে চলচ্চিত্র
তামিলনাড়ু পুলিশের কাল্পনিক চিত্রায়ণ
মৃত্যুদণ্ড সম্পর্কে চলচ্চিত্র
ভারতীয় মারপিটধর্মী নাট্য চলচ্চিত্র